IRC บวก 5% นิวไฮรอบ 2 ปี รับงบฯ  Q2 กำไรโต 33% มาที่ 132 ลบ. แนะซื้อเป้า 24 บ.
IRC บวก 5% นิวไฮรอบ 2 ปี รับงบฯ  Q2 กำไรโต 33% มาที่ 132 ลบ. แนะซื้อเป้า 24 บ.
11 พ.ค. 2564

ผู้สื่อข่าวรายงานว่า ราคาหุ้น บริษัท อีโนเว รับเบอร์ (ประเทศไทย) จำกัด (มหาชน)  หรือ IRC ณ เวลา 10.53 น. อยู่ที่ระดับ 19.10 บาท บวก 1.00 บาท หรือ 5.52%  ด้วยมูลค่าซื้อขาย 20.57 ล้านบาท ราคาหุ้นนิวไฮในรอบ 2 ปี 2 เดือน โดยเทียบตั้งแต่หุ้นยืนที่ระดับ 19.20 บาท เมื่อวันที่ 4 มี.ค.2562

บล.ฟินันเซีย ไซรัส ระบุในบทวิเคราะห์วันนี้(11 พ.ค.2564) ว่า IRC ประกาศกำไรไตรมาส 2/2564 (1 มกราคม 2564 ถึง 31 มีนาคม 2564) โต 9% เทียบไตรมาสก่อนหน้า,โต 33%  เทียบช่วงเดียวกันของปีก่อนแข็งแกร่งตามคาด สูงสุดในรอบ 17 ไตรมาสจากยอดขายรถมอเตอร์ไซค์ในประเทศที่แข็งแกร่ง หักล้างต้นทุนวัตถุดิบและค่าขนส่งที่สูงขึ้นได้หมด
กำไรครึ่งปีแรก 2564  ที่ 253 ลบ. +59% เทียบช่วงเดียวกันของปีก่อนคิดเป็น 65% ของทั้งปีที่คาดโต 77% อาจมี Upside ขณะที่ฐานะการเงินแข็งแกร่ง Net D/E 0.1 เท่า ปลอดหนี้เงินกู้ ราคาหุ้นเทรด PE และ PBV เพียง 9.3 เท่าและ 0.96 เท่า แนะนำ “ซื้อ” ราคาเป้าหมาย 24 บาท
โดย IRC รายงานผลการดำเนินงานไตรมาส 2 สิ้นสุดวันที่ 31 มีนาคม 2564 มีกำไรสุทธิดังนี้

สำหรับผลการดำเนินงานไตรมาส 2/2564 (1 มกราคม 2564 ถึง 31 มีนาคม 2564) เพิ่มขึ้นเนื่องจากรายได้รวมไตรมาส 2/2564 (1 มกราคม 2564 ถึง 31 มีนาคม 2564) อยู่ที่  1,449.35 ล้านบาท เพิ่มขึ้นจากช่วงเดียวกันของปีก่อนอยู่ที่ 1,327.01 ล้านบาท